 Isla markii warka weerarku soo baxayba waxaa soo fatahay xogo is burinaya oo lagu malo-awaalayo cidda ka dambayn karta falkan, durbadiiba DAACISH ayaa miiska la soo saaray, wararka qaarna waxa ay sheegeen in dad taageersan ururkani ay barkulannada bulshada ee internet ka soo dhigeen sawirada wiilka falka geystay, halka waaxda baadhista dembiyada ee Maraykanka FBI ay iyaduna sheegtay in in Cumar Matiin uu la soo xidhiidhay lambarka gurmadka degdegga ah ee 911 ka hor intii aanu weerarka geysan, waxa aanu ku dhawaaqay in uu heshiis la galay ururka dawladda Islaamiga ah ee Ciraaq iyo Shaam. 